Tanya Landman

Tanya Landman (født 1950) er en britisk prisbelønt barne- og ungdomsbokforfatter.

Hun skriver barnebøker i flere ulike sjangre og serier: bildebøker, barnedetektivbøker, actioneventyr og historiske romaner. Hun debuterte med Waking Merlin i 2005, den første av to bøker med Katrina Picket som hovedperson i møte med mytologiens Merlin. De ti bøkene i barnekrimserien Poppy Fields Mystery utkom fra 2009 til 2012.

Hennes historiske ungdomsromaner berører emner som gresk mytologi, den nordamerikanske urbefolkningen, aztekerne under Cortez' angrep og romersk Britannia.

Landman vant Carnegie Medal i 2015 for ungdomsromanen Buffalo Soldier, hvor en kvinne kler seg ut som en mann for å la seg verve til et av de fargede kavalleriregimentene i USAs hær. Hun fikk Spur Award i 2009 fra Western Writers of America for romanen I Am Apache.

Hun er også knyttet til dukketeateret Storybox Theatre i Devon, England som manusforfatter og skuespiller. Hun er niese av skuespilleren Robert Shaw.

Referanser

Eksterne lenker 
 

Carnegie Medal in Literature
Britiske barnebokforfattere